Xasan Muumin () (dhashay 1931 - geeriyooday 16 Janaayo 2008) wuxuu ahaa abwaan, ruwaayadiiste, halabuur, laxanmiiste, qoraa, muusigyahan aad loogu aqoonsaday horumarinta Fanka Soomaalida wakhti dadku aqoon badan u lahayn fanka. Abwaanku wuxuu ku dhashay magaalada qadiimiga ah ee Saylac goor lagu qiyaaso 1931kii wuxuuna ku geeriyooday magaalada Oslo ee wadanka Norway sanadkii 2008dii. Abwaanku wuxuu ku aasan yahay magaalada Borama. Abwaan Xasan Sheekh waxaa aad loogu xasuustaa ruwaayadaha uu sameeyay ee ka mid tahay "Shabeel Naagood". Abwaan Xasan Sheekh Muumin wuxuu ku dhashay magaalada qadiimiga ah ee Saylac wakhti lagu qiyaasay sanadkii 1931kii. Goortii uu abwaanku jiray sagaal sano ayaa asaga iyo qoyskiisa u guureen magaalada Borama oo iyadna ka mid ah isla gobolka Awdal. Waxbarashada Quraanka iyo tan kale wuxuu ka bilaabay isla magaalada Borama ilaa heer dugsi sare. Wakhtiyadii dhaqdhaqaaqa xoriyad doonka dhulka Soomaalida wuxuu Xasan Sheekh ku biiray ururka SYL (Somali Youth League), halkaasi oo uu ka mid noqday gudida kala wada ururka. Badhtamihii 1950kii wuxuu sameeyay oo soo shaac saaray gabaygii ugu horeeyay ee uu si rasmi ah u sameeyo. Fanka Soomaalida Fanaan Soomaali Halabuur Filim Madadaalo Waxbarasho Sheeko Abdullahi, Mohamed Diriye.